**Doamne, lațu-ncet se strânge**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lațu-ncet se strânge

Doamne, Tatăl meu cel Sfânt

Ai milă de-acest pământ

Nu-i lua cereasca rază,

Nu-l lăsa făr’a Ta pază,

Căci în multele cetăți,

Moartea seamănă tristeți

Pentru dogme reci și-ascunse

Cu căi multe, nepătrunse,

Orbi, uităm că Tu ești unic,

Flacăra ce arde veșnic,

Osebire-n jur nu faci

De-i creștini, iudei ori vraci,

Nu contează că-s budiști,

Sufi, gnostici, islamiști,

Ne iubești pe toți nespus

Chiar și gândul nesupus.

Iată, lațu-ncet se strânge

Iar pământu-i plin de sânge,

Dă-ne, Doamne, vindecare,

Pune Arhangheli la hotare,

Nu-l lăsa pe negrul Înger

Să ne ardă cu-al său fulger

Și ne iartă Sfânt Părinte

Răul, ura din cuvinte,

Fă-ne, iar în fapte drepți

Și-n conștiință înțelepți.

Amin.